b'\n_START_ARTICLE_\nCerim\xc3\xb2nia d\'inauguraci\xc3\xb3\n_START_PARAGRAPH_\nUna cerim\xc3\xb2nia d\'inauguraci\xc3\xb3 \xc3\xa9s una cerim\xc3\xb2nia formal per marcar el comen\xc3\xa7ament del mandat d\'un l\xc3\xadder. Durant la cerim\xc3\xb2nia \xc3\xa9s preceptiu un "discurs d\'inaugural", que informa la gent de les seves intencions com a l\xc3\xadder. Les inauguracions pol\xc3\xadtiques es mostren de vegades com a cerim\xc3\xb2nies fastuoses, en qu\xc3\xa8 el pol\xc3\xadtic p\xc3\xbablicament pren jurament davant d\'una gran multitud d\'espectadors. La cerim\xc3\xb2nia equivalent en una monarquia seria una coronaci\xc3\xb3 o entronitzaci\xc3\xb3. A part de les inauguracions personals, el terme tamb\xc3\xa9 es pot referir a l\'obertura oficial o comen\xc3\xa7ament d\'una instituci\xc3\xb3 o estructura, per exemple la inauguraci\xc3\xb3 d\'un pas fronterer. L\'origen hist\xc3\xb2ric de la paraula "inauguraci\xc3\xb3" prov\xc3\xa9 del llat\xc3\xad \xc3\xa0ugur, que es refereix als rituals dels sacerdots de l\'antiga roma per interpretar si era la voluntat dels d\xc3\xa9us que un funcionari p\xc3\xbablic es consider\xc3\xa9s digne per assumir el c\xc3\xa0rrec.'